Røyken-mann fikk syv rette i V75 - og syv rette i Lotto!
Den innbringende lørdagen resulterte dermed i til sammen 3.895.732 kroner for den heldige tipperen fra Røyken kommune, som altså både vant hos Norsk Tipping og på hestespillet V75 til Norsk Rikstoto.Men mannen fikk ikke vite om at han hadde innkassert krempotten i Lotto før sent på kvelden, skriver Norsk Tipping i en pressemelding. - Jeg leste om Lotto-vinnerne på Norsk Tipping lørdag kveld i 23.30-tiden. Det sto at en av vinnerne var en mann fra Røyken, og at han hadde kjøpt kupongen i Oslo. Da tenkte jeg det kunne være meg, så jeg sjekket. Og det stemte. Da skrek jeg høyt, sier han til Norsk Tipping. Og her er vinnerrekken: 3, 8, 15, 23, 25, 28, 29.På spørsmål om hva Røyken-mannen skal bruke pengene til, svarer han følgende: - Det vet jeg ikke. Jeg har det jeg trenger. Men jeg har noen voksne barn som skal få litt. Millionæren har ifølge tippeselskapet vært fast Lotto-tipper i årevis. - Vanligvis har jeg ikke flaks, men av og til skjer det, smiler mannen.Og ikke nok med helgens storgevinster: For noen år siden hadde han også syv rette i Lotto, og vant 500.000 kroner. Den gang var det satt et tak på hvor mye man kunne vinne i Norge. - Helgen etter ble taket opphevet. Det var litt bittert, medgir han.Den heldige mannen ønsker ikke å stå frem med navn og bilde, ifølge trekningsredaktør Gro Synstad i Norsk Tipping. Synstad har aldri hørt om en lignende dobbelseier. - Dette er så unikt at jeg aldri kan tenke meg at det har skjedd før i Norge, kommenterer hun. - Jeg kan ikke huske å ha hørt om noe som kan måle seg med dette, uttaler salgssjef Geir Langseth i Norsk Rikstoto. Sjansen for å vinne i Lottoaleneer én til 5.379.616 millioner. - Og ikke nok med det: Jeg snakket med ham senest for noen timer siden, og han oppfører seg helt fullstendig rolig, forteller Gro Synstad.
Lørdag fikk en mann fra Røyken i Buskerud først syv rette i V75, og innkasserte 209.212 kr. Deretter fikk han syv rette i Lotto - og vant over 3,6 millioner.